I 1912-utgaven av årboken finnes en humoreske med tittelen «Sørensen» der forfatteren er oppgitt som B.W. Nørregaard. Denne historien handler om et møte mellom to menn i en togkupe på vei «med formiddagstoget fra Kjøbenhavn til Berlin». Jeg-personen er en nordmann som forsøker å fordype seg i sitt engelske tidsskrift, men blir involvert i en samtale med sin lille troskyldige, danske sidemann, som er skolelærer i Odense og heter Victor Emmanuel Sørensen.